Niyftorym sie bez lato tak miyrznie1, że potrzebujōm mocniyjszych wrażyń: skokajōm na tym gumowym powrozie2, nurkujōm po jakich starych potopiōnych szifach3… abo sie robiōm szałołt ze granatym 😉 Joł wiym, że niyftore chopy to zarozki chcieliby go narychtować do swoji teściowyj, ale musza Wołs zmartwić- tym granatym to sie mogecie, co najwyżyj, zmarasić4 koszula 😉
Co potrza?
gorść5 rukoli (gorść łod chopa, a niy łod bajtla6 abo idzie dać take całe kupiōne opakowanie)
gorść roszpōnki
połra łeżek łobranego słōnecznika
trocha mani nasiōn sezamu
2-4 tōmaty7
150-200 syrka feta
jedne opakowanie kiełkōw ze brokułōw
I tak tak styknie8 do 4 ludzi.
Zōłza:
łeżka9 miodu
łeżka łoctu balsamicznego
3 łeżki oliwy
3 łeżki oleju- moge być słōnecznikowy
sōl i pieprz
łeżka zōłzy ze granata- idzie cojsik takego kupić we sklepach oriyntalnych, ale ni łōmcie10 sie tym gowy, jak niy ma, to niy ma 😉
mogecie tyż dac łeżeczka musztardy
Składniki zōłzy wciepcie do jaki miseczki, wymiyszejcie i fertich. Do jaki wiynkszyj michy wciepcie roszpōnka, kiełki i rukola- nojlepi umyte 😉 Słōnecznik i sezam dejcie na suchoł patelnia i trocha uprażcie, ale niy przibrōnołćcie11 za kans12. Pōmidorōm seblyczcie13 skōra i pokrejcie we kosteczka, tak samo i ta feta. Dociepcie razym ze ziorkami do tyj srogi michy, wymiyszejcie ze zōłzōm i sie biercie za jedzynie. Do grilla bydzie tyn szałołt idealny… smacznego 🙂
1nudzi
2lina
3statkach
4pobrudzić
5garść
6dziecka
7pomidory
8wystarczy
9 łyżka
10przejmujcie
11przysmażyć
12za dużo
13obierzcie
szl_Latn szl_Latn szl_Latn tsn_Latn szl_Latn fij_Latn szl_Latn nso_Latn szl_Latn szl_Latn szl_Latn szl_Latn szl_Latn pol_Latn pol_Latn lvs_Latn szl_Latn szl_Latn szl_Latn sna_Latn nya_Latn pol_Latn szl_Latn kac_Latn pol_Latn pol_Latn pol_Latn szl_Latn pol_Latn pol_Latn szl_Latn pol_Latn